ΚΑΝΟΝΙΣΜΟΣ (ΕΟΚ) αριθ. 3919/90 ΤΟΥ ΣΥΜΒΟΥΛΙΟΥ της 21ης Δεκεμβρίου 1990 περί γενικών κανόνων εφαρμογής του κανονισμού (ΕΟΚ) αριθ. 1198/90 περί καθορισμού κοινοτικού μητρώου εσπεριδοειδών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙ ΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (EOK) αριθ. 1198/90 του Συμβουλίου της 7ης Μαΐου 1990 περί καθορισμού κοινοτικού μητρώου εσπεριδοειδών(1), και ιδίως το άρθρο 5,

την πρόταση της Επιτροπής,

Εκτιμώντας:

ότι, σύμφωνα με το άρθρο 1 του κανονισμού (EOK) αριθ. 1198/90, το μητρώο αφορά όλες τις εκμεταλλεύσεις στις οποίες καλλιεργούνται εσπεριδοειδή; ότι, ωστόσο, δεν είναι αναγκαίο να συμπεριληφθούν στο μητρώο, κατά την υλοποίησή του, οι εκμεταλλεύσεις με περιορισμένη παραγωγή; ότι θα πρέπει, κατά συνέπεια, να καθορισθούν οι εκμεταλλεύσεις που πρέπει να συμπεριληφθούν λαμβανομένης ιδίως υπόψη της έκτασής τους;

ότι, για να εξασφαλισθεί η ενιαία υλοποίηση του μητρώου εσπεριδοειδών στην Κοινότητα, είναι σκόπιμο να καθοριστούν ορισμένα βασικά στοιχεία που αφορούν τη μεθοδολογία που πρέπει να εφαρμοσθεί; ότι, για ορισμένες περιοχές, για τις οποίες δεν υπάρχει ακόμη κτηματολόγιο, που είναι δυνατόν να χρησιμοποιηθεί ως βάση του μητρώου, απαιτείται να προβλεφθούν ειδικές διατάξεις;

ότι θα πρέπει να προβλεφθεί ότι η Επιτροπή και τα κράτη μέλη θέτουν σε εφαρμογή τα μέσα που εγγυώνται την προστασία των σχετικών προσώπων; ότι, για το λόγο αυτό, είναι ιδίως σκόπιμο οι πληροφορίες που έχουν συλλεγεί για τη θέση σε εφαρμογή των κοινοτικών κανόνων και τον έλεγχο της εφαρμογής τους ή εκείνες του έχουν συλλεγεί για στατιστικούς λόγους, να μην είναι δυνατόν να χρησιμοποιηθούν για άλλες χρήσεις εκτός από τις προβλεπόμενες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Αρθρο 1

1. ^Το μητρώο εσπεριδοειδών που αναφέρεται στο άρθρο 1 του κανονισμού (ΕΟΚ) αριθ. 1198/90 καλύπτει το σύνολο των αγροτεμαχίων εκμεταλλεύσεων όπου καλλιεργούνται εσπεριδοειδή, η έκταση των οποίων είναι ίση ή ανώτερη από 5 εκτάρια.

2. ^Κατά την έννοια του παρόντος κανονισμού νοούνται ως:

α)«γεωργική εκμετάλλευση» η τεχνικοοικονομική μονάδα που υπόκειται σε μια μοναδική διαχείριση και η οποία παράγει γεωργικά προϊόντα;

β)«κάτοχος εκμετάλλευσης» το φυσικό ή νομικό πρόσωπο ή η ομάδα των προσώπων αυτών, επ' ονόματι ή για λογαριασμό των οποίων αξιοποιείται η εκμετάλλευση;

γ)«έκταση εσπεριδοειδών» το σύνολο των εκτάσεων όπου καλλιεργούνται εσπεριδοειδή με αποκλειστική ή συνεταιριστική καλλιέργεια και με δένδρα που παράγουν ή δεν παράγουν ακόμη καρπούς, οι οποίες προορίζονται φυσιολογικά για παραγωγή καρπών ή πολλαπλασιαστικού υλικού και οι οποίες καλλιεργούνται ή όχι για την παραγωγή εμπορεύσιμων προϊόντων;

δ)«αγροτεμάχιο» το τεμάχιο γης, όπως καθορίζεται στο κτηματολόγιο;

Ωστόσο, ελλείψει κτηματολογίου, ως αγροτεμάχιο θεωρείται το συνεχές τεμάχιο γης, εντός της ίδιας εκμετάλλευσης, το οποίο αποτελεί χωριστή ολότητα όσον αφορά τον τρόπο αξιοποίησης, τον τύπο καλλιέργειας και τη φύση της παραγωγής;

ε)«εσπεριδοειδή» οι ακόλουθοι καρποί:

περγαμότα:

καρποί ποικιλιών (cultivars) που προέρχονται από το είδος Citrus aurantium L. ssp. bergamia (Risso et Poit.) Engler,

λεμόνια:

καρποί ποικιλιών (cultivars) που προέρχονται από το είδος Citrus limon (L.) Burmf.,

limes (είδος μικρού λεμονιού):

καρποί ποικιλιών (cultivars) που προέρχονται από το είδος Citrus aurantifolia (Christin et Panz.) Sw.,

μανταρίνια, tangιrines, satsumas, κλημεντίνες, wilkings και άλλα:

καρποί ποικιλιών (cultivars) που προέρχονται από το είδος Citrus reticulata (Blanco) ή από τα υβρίδια αυτών,

πικρά πορτοκάλια:

καρποί ποικιλιών (cultivars) που προέρχονται από το είδος Citrus aurantium (L.),

γλυκά πορτοκάλια:

καρποί ποικιλιών (cultivars) που προέρχονται από το είδος Citrus sinensis (Osbeck),

pamplemousses:

καρποί ποικιλιών (cultivars) που προέρχονται από το είδος Citrus paradisi (Mac Farlalne),

pomelos:

καρποί ποικιλιών (cultivars) που προέρχονται από το είδος Citrus maxima (Burmf.) Merr.

Αρθρο 2

1. ^Η Επιτροπή διαβιβάζει εγκαίρως στα κράτη μέλη τα βασικά στοιχεία που πρέπει να αναφέρονται στη συγγραφή υποχρεώσεων των προσκλήσεων για την υποβολή προσφορών που αναφέρονται στο άρθρο 3 του κανονισμού (EOK) αριθ. 1198/90. Τα βασικά αυτά στοιχεία αφορούν ιδίως:

τις αρχές μεθοδολογίας και τις ελάχιστες τεχνικές απαιτήσεις που πρέπει να τηρηθούν από τον υπερθερματιστή για την πραγματοποίηση του κτηματολογίου,

τα ενημερωτικά στοιχεία που πρέπει να παρέχονται από τον υποβάλλοντα την προσφορά,

τους τρόπους υποβολής προσφορών, ιδίως όσον αφορά την οικονομική άποψη,

τις εγγυήσεις που πρέπει να συνιστώνται τον υποβάλλοντα την προσφορά και τους τρόπους αποδεσμεύσεως αυτών,

το χρονοδιάγραμμα του διαγωνισμού, και ιδίως την προθεσμία για την υποβολή των προσφορών.

2. ^Για την εφαρμογή του άρθρου 3 παράγραφος 1 του κανονισμού (EOK) αριθ. 1198/90, η Επιτροπή μπορεί να επικουρείται από έναν ή περισσότερους συμβούλους.

Αρθρο 3

1. ^Τα κράτη μέλη διασφαλίζουν:

τη διατήρηση των στοιχείων που αναφέρονται στο κτηματολόγιο τουλάχιστον κατά τη διάρκεια των πέντε ετών που έπονται του έτους στο οποίο τα στοιχεία αυτά αναφέρονται,

την πρόσβαση, άνευ προθεσμίας υπερβολικών εξόδων, των κατόχων εκμεταλλεύσεων στα στοιχεία που τους αφορούν,

στους κατόχους εκμεταλλεύσεων, το δικαίωμα να λαμβάνουν υπόψη κάθε απαραίτητη τροποποίηση.

2. ^Η Επιτροπή και τα κράτη μέλη διασφαλίζουν:

ότι το κτηματολόγιο χρησιμοποιείται μόνο για τη θέση σε εφαρμογή των κοινοτικών κανόνων και τον έλεγχο της εφαρμογής τους ή για λόγους στατιστικής,

την προστασία των στοιχείων, ιδίως κατά των κλοπών και των παραποιήσεων.

3.^ Οι κάτοχοι των εκμεταλλεύσεων οφείλουν:

να μην προβάλλουν εμπόδια κατά τη συλλογή των στοιχείων, και να παρέχουν όλα τα στοιχεία που απαιτούνται για την υλοποίηση και την ενημέρωση του μητρώου.

Αρθρο 4

Στο τέλος της πειραματικής περιόδου που αναφέρεται στο άρθρο 3 παράγραφος 2 του κανονισμού (EOK) αριθ. 1198/90, η Επιτροπή υποβάλλει στο Συμβούλιο ανακοίνωση για το πρόγραμμα εργασίας και τις δαπάνες της δράσεως.

Αρθρο 5

Οι λεπτομέρειες εφαρμογής που αναφέρονται στο άρθρο 6 του κανονισμού (EOK) αριθ. 1198/90 αφορούν ιδίως:

του κατάλογο των πληροφοριών που προστίθενται στο κτηματολόγιο,

την οροθέτηση των κοινοτικών περιοχών στις οποίες οι επιχειρήσεις που επιλέγονται στα πλαίσια του άρθρου 3 του κανονισμού (EOK) αριθ. 1198/90 πραγματοποιούν δοκιμές για να δοκιμάσουν τις προτεινόμενες μεθόδους. Μία τουλάχιστον από τις μεθοδολογικές δοκιμές αφορά περιοχή για την οποία δεν υπάρχει μηχανογραφημένο κτηματολόγιο.

Αρθρο 6

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1990.

Για το ΣυμβούλιοΟ ΠρόεδροςA. RUBERTI

(1)ΕΕ αριθ. L 119 της 11. 5. 1990, σ. 59.